Základná škola (Myjava, Viestova 1)

Základná škola Viestova 1 je základná škola v Myjave založená v roku 1968. Školu tvoria dve budovy navzájom prepojené starou presklenou pergolou. Súčasným riaditeľom je Mgr. Zdenko Šimo.

V hlavnej budove školy sa nachádzajú všetky učebne tried, odborné učebne fyziky, chémie, zemepisu, prírodopisu, jazykov, výtvarnej výchovy, dielne a školská kuchynka, dve počítačové učebne s prístupom na internet, šatne a riaditeľňa so zborovňou.

Vo vedľajšej budove školy sa nachádza veľká jedáleň s kuchyňou, veľká a malá telocvičňa, posilňovňa, školský psychológ a špeciálny pedagóg.

K areálu školy patrí lesík s oddychovou zónou, futbalové ihrisko s umelou trávou, atletická dráha, multifunkčné ihrisko s tartanovým povrchom a doskočisko.

Externé odkazy
 oficiálna stránka základnej školy

Zdroj
 O škole ZŠ Viestova 1, Myjava

Základné školy na Slovensku
Myjava (mesto)